Projektas
Nr. TSP-

RADVILIŠKIO RAJONO SAVIVALDYBĖS TARYBA

SPRENDIMAS
DĖL PRITARIMO PROJEKTO „ILGALAIKĖS PRIEŽIŪROS PASLAUGŲ PLĖTRA RADVILIŠKIO RAJONE“ ĮGYVENDINIMUI IR LĖŠŲ SKYRIMO

2025 m.                      d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 2022–2030 m. Šiaulių regiono plėtros planu, patvirtintu Šiaulių regiono plėtros tarybos 2025 m. birželio 16 d. sprendimu Nr. ŠR/TS-10 „Dėl Šiaulių regiono plėtros tarybos 2023 m. vasario 8 d. sprendimo Nr. ŠR/TS-6 „Dėl 2022–2030 metų Šiaulių regiono plėtros plano patvirtinimo“ pakeitimo“ (toliau – Šiaulių RPP), Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ finansavimo gairės, patvirtintos Lietuvos Respublikos sveikatos ministro 2023 m. lapkričio 6 d. įsakymu Nr. V-1145 „Dėl Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ finansavimo gairių patvirtinimo“ (toliau – Gairės), Radviliškio rajono savivaldybės taryba nusprendžia:
.	Pritarti, kad Radviliškio rajono savivaldybės administracija, gavusi finansavimą, įgyvendintų projektą „Ilgalaikės priežiūros paslaugų plėtra Radviliškio rajone“ (toliau – Projektas).
.	Įgalioti Radviliškio rajono savivaldybės administracijos direktorių pasirašyti ir pateikti Projekto įgyvendinimo planą (toliau – PĮP) bei kitus reikalingus dokumentus, siekiant gauti finansavimą bei, projektui gavus finansavimą, pasirašyti kitus dokumentus, reikalingus Projekto įgyvendinimui.
.	Projekto partneriu skirti viešąją įstaigą Radviliškio ligoninę.
.	Įsipareigoti skirti Radviliškio rajono savivaldybės biudžeto lėšas Projekto išlaidų finansavimui: 
. ne mažiau 15 procentų visų tinkamų finansuoti; 
. tinkamas finansuoti išlaidas, kurių nepadengia projektui skirtos finansavimo lėšos;
. netinkamas finansuoti, tačiau šiam Projektui įgyvendinti būtinas išlaidas.
. Užtikrinti Projekto tęstinumą 5 metus po Projekto įgyvendinimo pabaigos.
.	Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

RADVILIŠKIO RAJONO SAVIVALDYBĖS TARYBOS SPRENDIMO PROJEKTO

Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Paskelbtas kvietimas teikti projekto „Ilgalaikės priežiūros paslaugų plėtra Radviliškio rajone“ įgyvendinimo planą (toliau – PĮP). Pateikimo terminas 2025 m. rugsėjo 15 d. Kvietimas parengtas vadovaujantis 2022–2030 m. Šiaulių regiono plėtros planu, patvirtintu Šiaulių regiono plėtros tarybos 2025 m. birželio 16 d. sprendimu Nr. ŠR/TS-10 „Dėl Šiaulių regiono plėtros tarybos 2023 m. vasario 8 d. sprendimo Nr. ŠR/TS-6 „Dėl 2022–2030 metų Šiaulių regiono plėtros plano patvirtinimo“ pakeitimo“ (toliau – Šiaulių RPP), Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ finansavimo gairės, patvirtintos Lietuvos Respublikos sveikatos ministro 2023 m. lapkričio 6 d. įsakymu Nr. V-1145 „Dėl Regioninės pažangos priemonės Nr. 11-002-02-11-02 (RE) „Užtikrinti ilgalaikės priežiūros paslaugų plėtrą“ finansavimo gairių patvirtinimo“ (toliau – Gairės).
Projekto tikslas – stacionarinių slaugos paslaugų žmonėms, sergantiems demencija ir Alzheimerio liga, infrastruktūros išplėtimas ir modernizavimas Radviliškio rajone. Vykdant šią veiklą, planuojama pastatyti naują ~840 m² pastatą ir įrengti 24 vietų Radviliškio ligoninės demencijos skyrių, nupirkti darbui reikalingą įrangą, baldus.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija, rengėjas – Radviliškio rajono savivaldybės administracijos Investicijų ir turto valdymo skyrius.
.	Kaip šiuo metu yra reguliuojami sprendimo projekte aptarti teisiniai santykiai.
Planuojant siūlomą įgyvendinti projektą, buvo atsižvelgta į ilgalaikės priežiūros paslaugų poreikį Radviliškio rajone. Radviliškyje kaip ir visoje Lietuvoje didėja nepagydomomis / sunkiomis lėtinėmis ligomis sergančių žmonių skaičius (Statistikos agentūros duomenimis, 2022 metais apie 77,1 proc. gyventojų, vyresnių nei 65 metų turėjo lėtinių ligų ar ilgalaikių sveikatos sutrikimų). Šiuo metu Radviliškio rajone stacionarias slaugos paslaugas demencija ar Alzheimerio liga sergantiems pacientams teikia tik VšĮ Radviliškio ligoninė (55 lovos skirtos somatinėmis ligomis sergantiems pacientams, 6 lovos – demencija sergantiems pacientams ir 4 lovos – paliatyviosios pagalbos paslaugos). Tačiau to tikrai neužtenka. 
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. Teigiamas rezultatas – plečiamos ir modernizuojamos stacionarinės Alzheimerio liga bei demencija sergančių pacientų priežiūros paslaugos.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Preliminari Projekto vertė 2 000 000,00 Eur. 1 700 000,00 Eur – Europos regioninės plėtros fondų lėšos, 300 000,00 Eur – Savivaldybės biudžeto lėšos. Papildomai Savivaldybės biudžeto lėšų reikėtų, jei projekto įgyvendinimo metu atsirastų netinkamų ar tinkamų finansuoti išlaidų, kurių nepadengia projektui skiriamo finansavimo lėšos (pvz., papildomi darbai be kurių negalima užbaigti projekto, teismo išlaidos ir kt.). 
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo projektas vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Nėra



Investicijų ir turto valdymo skyriaus
vyriausioji specialistė                                                                                      Genovaitė Rutkauskienė
